laion/Wikipedia-Exotic huggingface dataset:
რუსული ზუთხი

რუსული ზუთხი (ლათ. Acipenser gueldenstaedtii) — თევზი ზუთხისებრთა ოჯახისა. ქმნის გამსვლელ და ცოცხალ ფორმებს. გვხვდება კასპიის, შავ და აზოვის ზღვებში. სქესობრივ სიმწიფეს აღწევს 8-30 წლისა. მისი სხეულის სიგრძე 2,3 მეტრამდეა, საშუალო წონა 15-25 კგ, ზოგიერთი ეგზემპლარი 80 კგ-ს იწონის. იკვებება უხერხემლოებით, მოლუსკებით, თევზებით. ტოფობის მთავარი მდინარეა ვოლგა და მისი შენაკადები. XVIII საუკუნეში იჭერდნენ მოსკოვშიც. წარმოდგენილი იყო მდინარე ურალში (ორენბურგამდე), დნეპრში (მოგილიოვამდე), დონში (ზადონსკამდე), ყუბანში (მდ. ლაბის შესართავამდე) და მათ დიდ შენეკადებში. დღეს არეალი შემცირებულია ჰიდროელექტროსადგურთა კაშხლების გამო (მაგ., ვოლგოგრადის ჰესის აშენებამ სახეობას წაართვა ტოფობის ადგილების დაახლ. 80%). რაოდენობა ნარჩუნდება ხელოვნური კვლავწარმოების ხარჯზე. შეტანილია საქართველოს „წითელ ნუსხაში“, მინიჭებული აქვს EN კატეგორია. რუსული ზუთხი დაარქივებული 2017-08-24 საიტზე Wayback Machine. (რუსული) ↑ Решетников Ю. С. Осетры // Большая российская энциклопедия. т. 24. — М., 2014. — стр. 527. ↑ საქართველოს „წითელი ნუსხის“ დამტკიცების შესახებ. საქართველოს საკანონმდებლო მაცნე. matsne.gov.ge (20 თებერვალი, 2014). ციტირების თარიღი: 22 ნოემბერი, 2021
ოლარია (საფეხბურთო კლუბი)

ოლარია (პორტ. Olaria Atlético Clube) — ბრაზილიური საფეხბურთო კლუბი ქალაქ რიო-დე-ჟანეიროდან. ამჟამად კლუბი გამოდის კარიოკის ლიგაში. დაარსდა 1915 წლის 1 იანვარს. საშინაო მატჩებს ატარებს „რუა-ბარირიზე“. ბრაზილიის მესამე დივიზიონი ჩემპიონი: 1981 კარიოკის ჩემპიონატის მეორე ლიგა ჩემპიონი (3): 1931, 1980, 1983 ნელინიო (1965) გარინჩა (1971–1972) რომარიო (1979–1980) Paes, Marcelo (2013). Olaria: A conquista da taça de bronze. Rio de Janeiro: Oficina Raquel.  ISBN 8565-50528-6 ISBN 978-8-565-50528-4 შეგიძლიათ იხილოთ მედიაფაილები თემაზე „ოლარია (საფეხბურთო კლუბი)“ ვიკისაწყობში. Olaria at Arquivo de Clubes ↑ Carlos Molinari Severino (9 აპრილი, 2008). Rio de Janeiro - List of champions of Torneio Início · 1947. Botafogo 4–1 Olaria. 27 de julho; 1948. Vasco 1–0 Olaria. 04 de julho. RSSSF Brazil. წაკითხვის თარიღი: 11 მაისი, 2019. ↑ Campeonato Brasileiro - Série C is the third tier of the Brazilian football league system. Чемпионат Бразилии (Серия C) — третий дивизион в структуре бразильского клубного чемпионата по футболу. ↑ Campeonato Carioca - 2ª divisão. Divisões paralelas do Campeonato Carioca de Futebol são os campeonatos de futebol existentes aos clubes do Rio de Janeiro que se encontram nos quadros abaixo do torneio estadual principal (Primeira Divisão).
ჰალიჩი (უკრაინა)

ჰალიჩი (უკრ. Галич) — ქალაქი უკრაინაში, ივანო-ფრანკივსკის ოლქში, მდინარე დნესტრის ორივე ნაპირზე. ჰალიჩის რაიონის ცენტრი, რკინიგზის სადგური, საავტომობილო გზების კვანძი. 2011 წლის მოსახლეობის აღწერის მიხედვით ქალაქში ცხოვრობდა 6307 ადამიანი. ჰალიჩის ჩრდილოეთით 5 კმ-ზე მდებარეობდა ძველი რუსული ქალაქი. ჰალიჩი პირველად იხსენიება 1140 წელს იპატის მატიანეში. 1144 წლიდან ჰალიჩის სამთავროს ცენტრი იყო. 1199 წელს რომან მსტისლავის ძის დროს გალიჩ-ვოლინის სამთავროს დედაქალაქად იქცა. 1241 წელს მონღოლებმა დაანგრიეს. შემორჩენილია პანტელეიმონის ტაძარი (ქვით ნაგები, მოჩუქურთმებული; აგებულია 1200 წელზე ადრე, გადაკეთებულია XVII საუკუნეში), მიძინების ტაძრის (1157) ქვის კედლების ნაწილები, ქალაქის მიწაყრილებისა და თხრილების ნაშთები. არქეოლოგიური გათხრებით დადგინდა, რომ ჰალიჩი აღმოცენებულია X საუკუნეში. 1940 წლამდე იყო დაბა. Костик М. Галич // Енциклопедія сучасної України
ტაიფა

ტაიფა (ესპ. taifa, არაბ. طائفة) — პირენეს ნახევარკუნძულის ტერიტორიაზე მდებარე ისლამური საამიროების ისტორიულ-გეოგრაფიული სახელწოდება. ტაიფები წარმოიქმნა კორდოვის სახალიფოს ფეოდალური დაქუცმაცებულობის პერიოდში და არსებობდნენ 1031 წლიდან რეკონკისტის დასასრულამდე, 1492 წლამდე. გრანადის საამირო (1013 — 2 იანვარი 1492) — იყო უკანასკნელი არაბული ტაიფა ევროპაში და უკანასკნელი ისლამური სახელმწიფო პირენეს ნახევარკუნძულზე. მისი აღებით დასრულდა რეკონკისტა, ქრისტიანების 800-წლიანი განამათავისუფლებელი ბრძოლა არაბების წინააღმდეგ. გრანადის დაცემას ისევე, როგორც კონსტანტინოპოლის აღებას ჰქონდა უდიდესი პოლიტიკური მნიშვნელობა ევროპის ისტორიაში. რეკონკისტა გრანადის საამირო ანონიმი ავტორი. Испанские средневековые хроники: Хроника Карденьи I. Хроника Карденьи II. Анналы Толедо I. Анналы Толедо II. Анналы Толедо III.. www.kuprienko.info (А. Скромницкий). დაარქივებულია ორიგინალიდან — 2012-12-04. ციტირების თარიღი: 2012-11-17.
ქუთაისის ტორპედოს სეზონი 2013-2014

ქუთაისის ტორპედოს სეზონი 2013-2014 — საფეხბურთო კლუბ ქუთაისის „ტორპედოს“ სეზონი. უმაღლესი ლიგის ოცდამეხუთე გათამაშებაში დაიკავა მე-7 ადგილი, ხოლო თასზე 1/4 ფინალში დამარცხდა გორის „დილასთან“. დასაქვეითებელი ექვსეული წყარო: GFF წესები კლასიფიკაციისათვის: 1.) ქულათა რაოდენობა; 2.) ურთიერთშეხვედრები; 3.) ბურთების სხვაობა; 4.) გატანილი ბურთები. ჩემპიონატის დაწყებამდე გათვალისწინებული იყო, რომ მე-11 და მე-12 ადგილებზე გასული კლუბები პირველ ლიგაში დაქვეითთდებოდნენ. ვინაიდან 2014-15 წლებიდან უმაღლესი ლიგის ფორმატი შეიცვალა და მასში მონაწილე გუნდების რაოდენობა 12-დან 16-მდე გაიზარდა, ზუგდიდმა და მერანმა უმაღლეს ლიგაში ადგილები შეინარჩუნეს. ა = ადგილი; თ = ჩატარებული შეხვედრა; მ = მოგებული მატჩი; ფ = ფრე; წ = წაგებული მატჩი; გტ = გატანილ გოლთა რაოდენობა; გშ = გაშვებულ გოლთა რაოდენობა; სხ = გოლთა სხვაობა; ქ = ქულა; (ჩ) = ჩემპიონი; (დ) = დაქვეითებული; (კ) = კვალიფიცირებული; (კვ) = კვალიფიცირებული ტურნირის შესაბამის ფაზაში; (პლ) = პლეი-ოფის გამარჯვებული; (და) = დაწინაურებული შემდეგ რაუნდში. მონაცემები ზამთრის სატრანსფერო ფანჯრის დახურვის შემდეგ. შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. ცხრილებში მოცემულია ტრანსფერები, რომლებიც განხორციელდა ზამთრის სატრანსფერო ფანრჯისას.
საქართველოს საბჭოთა სოციალისტური რესპუბლიკის დროშა

საქართველოს საბჭოთა სოციალისტური რესპუბლიკის დროშა — საქართველოს საბჭოთა სოციალისტური რესპუბლიკის სახელმწიფო სიმბოლო (გერბსა და ჰიმნთან ერთად). საბჭოური დროშა საქართველოში გამოიყენებოდა საბჭოთა რუსეთის მიერ საქართველოს დემოკრატიული რესპუბლიკის ოკუპაციიდან (1921 წ.) 1990 წლამდე. ამ პერიოდში მან რამდენიმე ცვლილება განიცადა. თავდაპირველ ვარიანტებში ის წარმოადგენდა წითელ მართკუთხა ქსოვილს, რომელზეც საქართველოს სსრ-ის სახელი იყო აღბეჭდილი. საბოლოო ვერსია დამტკიცდა 1951 წლის 11 აპრილს. ის განსხავდებოდა წინა ვარიანტებისაგან, მაგრამ ძირითადი ნაწილი — წითელი ფონი უცვლელი დარჩა. დროშაზე გამოსახული იყო ძირითადი საბჭოური სიმბოლოები — ნამგალი, ურო და ხუთქიმიანი ვარსკვლავი. დროშა გააუქმა პირველი დემოკრატიული არჩევნების შედეგად არჩეულმა საქართველოს სსრ უმაღლესმა საბჭომ 1990 წლის 14 ნოემბერს და აღდგა საქართველოს დემოკრატიული რესპუბლიკის დროშა. საქართველოს სსრ-ის დროშა 1921-1922 წლებში საქართველოს სსრ-ის დროშა 1922-1937 წლებში საქართველოს სსრ-ის დროშა 1937-1951 წლებში Флаг Грузии Ранние версии флагов Грузии Вексиллография.ру Georgia in the Soviet Union (early flags) ქართული საბჭოთა ენციკლოპედია, ტ. 9, თბ., 1985. — გვ. 245.
საქართველოს საბჭოთა სოციალისტური რესპუბლიკის გერბი

საქართველოს საბჭოთა სოციალისტური რესპუბლიკის გერბი — საქართველოს საბჭოთა სოციალისტური რესპუბლიკის სახელმწიფო სიმბოლო (დროშასა და ჰიმნთან ერთად). საქართველოში საბჭოთა ხელისუფლების დამყარების შემდეგ, საქართველოს სსრ რევკომის მიერ, 1921 წლის 20 მაისის დეკრეტით „საქართველოს სოციალისტური საბჭოთა რესპუბლიკის გერბისა და დროშის შესახებ“, შემოღებულ იქნა ახალი სახელმწიფო გერბი, შემდეგი აღწერით: გერბის ავტორები არიან: ძველი გერბის ავტორი, გრაფიკოსი და თეატრის მხატვარი იოსებ შარლემანი და მისი მეგობარი, მხატვარი აკადემიკოსი ევგენი ლანსერე. გერბში გამოყენებულია საქართველოს დემოკრატიული რესპუბლიკის გერბის მოტივი (ქართულ სტილში ორნამენტირებული შვიდ-ქიმიანი ვარსკვლავი) და ცენტრალურ ნაწილში - საბჭოთა სიმბოლიკა (ნამგალი და ურო), თავთავები და ვაზი კავკასიონის ფონზე. საინტერესოა ის ფაქტი, რომ 1922-24 წლების საქართველოს და ასფსრ ფულად ნიშნებზე (ავტ.: ი. შარლემანი და ტერ-მიქოელიანი) გამოყენებული გერბის ორნამენტირებული ვარსკვლავი თითქმის ძველი გერბის (საქართველოს დემოკრატიული რესპუბლიკის) იდენტურია, მხოლოდ ხუთ-ქიმიანია. გერბი უცვლელი დარჩა I კონსტიტუციის მიღების შემდეგაც (28 თებერვალი, 1922). 1937 წელს საქართველოს სსრ II კონსტიტუციის მიღებისას, რაც გამოწვეული იყო ამიერკავკასიის სფსრ-ს დაშლით და საბჭოთა კავშირის შემადგენლობაში უშუალო გაერთიანებით, შეიქმნა სპეციალური კომისია, რომელმაც გერბის ცვლილებებზე დაიწყო მუშაობა. კომისიის აზრით გერბზე უნდა დამატებულიყო რესპუბლიკის სახელი, წითელი ვარსკვლავი (ჩაანაცვლა ძველი), ხოლო თავთავებსა და ვაზს შორის — ციტრუსი და ჩაი. ჩანს, მაშინვე მოხდა ფრანგული ტექსტის ამოღებაც. 1937 წლის 4 მაისის საქართველოს სსრ-ის ცაკის პრეზიდიუმის დადგენილებით დამტკიცდა საქართველოს სსრ-ის ახალი გერბი. 1956 წელს საქართველოს სსრ უმაღლესი საბჭოს პრეზიდიუმმა გამოსცა ბრძანებულება „საქართველოს სსრ სახელმწიფო გერბის დებულების შესახებ“, რომლითაც დაზუსტდა გერბის აღწერილობა და დადგენილ იქნა გამოყენების წესი: 1978 წლის 15 აპრილს საქართველოს სსრ უმაღლესმა საბჭომ მიიღო ახალი კონსტიტუცია, რომლის საფუძველზეც იმავე წლის 24 აპრილს პრეზიდიუმმა გამოსცა ბრძანებულება „საქართველოს საბჭოთა სოციალისტური რესპუბლიკის სახელმწიფო გერბის შესახებ“ საქართველოს სსრ უზენაესი საბჭოს უწყებები, 1978 წ., N 4, მუხ. 68., რომლითაც შემოღებულ იქნა გერბის ახალი გამოსახულება, ხოლო 1981 წლის 18 ივნისის ბრძანებულებით საქართველოს სსრ უზენაესი საბჭოს უწყებები, 1981 წ., N 6, მუხ. 108. – „საქართველოს სსრ სახელმწიფო გერბის დებულების“ ახალი რედაქცია, რომლის თანახმადაც ძველ გერბზე დამატებულ იქნა მხოლოდ წარწერა «საქ. სსრ». 1990 წელს გაუქმდა საბჭოური გერბი და აღდგა საქართველოს დემოკრატიული რესპუბლიკის გერბი. საქართველოს საბჭოთა სოციალისტური რესპუბლიკის გერბი ↑ გაზ. „კომუნისტი“, №103 (4904), 8 მაისი, 1937
ერდელტერიერი

ერდელტერიერი (ინგლ. Airedale Terrier) — ძაღლის ჯიში, რომელიც გამოყვანილია დიდ ბრიტანეთში XIX საუკუნეში. ერდელტერიერის ჯიში გამოყვანილ იქნა ლიდსში (იორკშირის საგრაფო, ინგლისი), შავი ტერიერის და ოტერჰაუნდის შეჯვარებით.ასე გაჩნდა სხვადასხვა ნიჭით დაჯილდოებული „ტერიერების მეფე“. თუმცა დიდი ზომის გამო ერდელტერიერი არ შეესაბამება ფრანგული სიტყვა „ტერიერის“ („ის, რასაც მიწაში ჩასვლა შეუძლია“) პირდაპირ მნიშვნელობას, სხვა დანარჩენში იგი ძაღლების ამ ჯგუფის ტიპური წარმომადგენელია. ძლიერი, ამტანი და ერთგული ერდელი დღეს გამოიყენება, როგორც პოლიციელი ძაღლი. იგი კარგი მოდარაჯე, თუმცა დიდი ჩხუბისთავი. მისი თანდაყოლილი სიჯიუტე რომ არა, მისგან კარგი მონადირე ძაღლიც გამოვიდოდა.ერდელტერიერის თავი, ყურები და წვერი ყოველთვის წითურია. ხშირი, უხეში, მავთულისებრი ბალანი აქვს, ძლიერ ყბებს წვერი და ულვაშები უმშვენებს. ერდელტერიერი კარგად ეგუება ქალაქის პირობებში ცხოვრებას და ცივ კლიმატს. ესაჭიროება ძლიერი ფიზიკური დატვირთვა. შესაძლებელია პრობლემები სხვა ძაღლებთან ურთიერთობისას. ვიკისაწყობში არის გვერდი თემაზე: ერდელტერიერი ერდელტერიერი (ინგლისური)
ირლანდიური ტერიერი

ირლანდიური ტერიერი (ირლ. Brocaire Gaelach) — ძაღლის ჯიში, რომელიც გამოყვანილია ირლანდიაში XVIII საუკუნეში. კორკის (სამხრეთ ირლანდია) მიდამოებში მიღებული, ეს სიცოცხლის ,ოყვარული ტერიერი, როგორც ჩანს, უძველესი შავ-ხორბლისფერი და ხორბლისფერი ტერიერებისგან მოდის. თუმცა დღეს ირლანდიური ტერიერი ძირითადად კომპანიონების სახით ჰყავთ, ირლანდიაში ზოგჯერ მის შესანიშნავ თვისებებს ნადირობის დროსაც იყენებენ. ირლანდიური ტერიერი ძალიან კარგად მუშაობს წყალში, დაუნდობლად ანადგურებს მღრღნელებს და სხვა მავნებლებს. აშშ_ში ამ თვისებებს აძლიერებენ ხელოვნურ კურდღელზე ნადირობით. მსუბუქი, თავისუფალი სირბილი და სხეულის ლამაზი ნაკვთები ირლანდიურ ტერიერს ამ ჯგუფის ერთ-ერთ ყველაზე ელეგანტურ წევრად აქცევს. შინაურებთან ალერსიანი და გულღია "ირლანდიელი" ნამდვილი ტერორისტია თავისი თანამოძმეების მიმართ - ის თავს არ არიდებს ჩხუბს, თუნდაც მოწინააღმდეგე მასზე ძლიერი იყოს: ძაღლის საყელოო და თასმის გარეშე მხოლოდ ძალიან კარგად გაწვრთნილი ირლანდიური ტერიერის გასეირნება შეიძლება. ის კარგად უძლებს სიცივეს და ქალაქის პირობებს ადვილად ეგუება. ბალანს განსაკუთრებული მოვლა სჭირდება, კარგი მოდარაჯეა. სჭირდება დამატებითი ფიზიკური დატვირთვა. ირლანდიურ ტერიერს აქვს მცირე ზომის და ზომიერად სქელი V-ს ფორმის ყურები, გრძელი, მასიური და ძლიერი ყბები, მაღლა აწეული კუდი, უხეში, მავთულისებრი, ბალანი, სწორი, დაკუნთული ფეხები. მცირე, მოხდენილ წვერს განსაკუთრებული მოვლა სჭირდება. ირლანდიური ტერიერი ირლანდიური ტერიერი ირლანდიური ტერიერი ოსტატურად ნახტომი ირლანდიური ტერიერი 1915 წლის გარშემო ირლანდიური ტერიერი ახალგაზრდა ირლანდიელი ტერიერი ვიკისაწყობში არის გვერდი თემაზე: ირლანდიური ტერიერი ირლანდიური ტერიერი (ინგლისური)
როდრიგო (კასტილიის გრაფი)

როდრიგო (ესპ. Rodrigo; გ. 4 ოქტომბერი, 873) — კასტილიის პირველი გრაფი (850–873) და ალავის პირველი გრაფი (867/868–870). რეკონკისტის აქტიური მონაწილე და ასტურიის მეფეების ორდონიო I-ისა და ალფონსო III-ის საიმედო ვასალი. მის დროს დაიწყო კასტილიის საგრაფოს გაფართოება მავრების ტერიტორიების ხარჯზე. Martínez Díez G. El condado de Castilla (711—1038): la historia a la leyenda ISBN 978-8495379948
ალ-მანსური (ჰაჯიბი)

ალ-მანსური (სრული სახელი — მუჰამედ იბნ აბდალა იბნ აბუ ამირი არაბ. محمد بن أبي عامر; დაახლ. 939 — 10 აგვისტო, 1002) — გამოჩენილი სახელმწიფო და სამხედრო მოღვაწე ისლამურ ესპანეთში. მის დროს კორდოვის სახალიფომ მიაღწია განვითარების უმაღლეს მწვერვალს. ინტრიგებისა და მოწინააღმდეგეების მკვლელობების გზით მოხვდა კორდოვის სახალიფოს ხელისუფლების სათავეში. მოგვიანებით მოახდინა ხალიფა ჰიშამ II-ის ხელისუფლებიდან იზოლირება და ხელში ჩაიგდო მთელი ძალაუფლება. პირენეს ნახევარკუნძულის ჩრდილოეთით მან განახორციელა 57 ლაშქრობა ქრისტიანულ მოსახლეობაზე და დაამყარა კორდოვის სახალიფოს სრული დომინირება რეგიონში. თავისი სიმკაცრის გამოალმანსორის სახელით შევიდა დასავლეთ ევროპის ქრისტიანი მოსახლეობის ეპოსში. Первые Толедские анналы. დაარქივებულია ორიგინალიდან — 2012-03-16. ციტირების თარიღი: 28 декабря 2008. Пелайо из Овьедо. Хроника королей Леона. დაარქივებულია ორიგინალიდან — 2012-03-16. ციტირების თარიღი: 28 декабря 2008. Хроника Бургоса. Восточная литература. დაარქივებულია ორიგინალიდან — 2012-03-16. ციტირების თარიღი: 31.7.2011. ანონიმი ავტორი. Испанские средневековые хроники: Хроника Карденьи I. Хроника Карденьи II. Анналы Толедо I. Анналы Толедо II. Анналы Толедо III.. www.bloknot.info (А. Скромницкий). დაარქივებულია ორიგინალიდან — 2012-02-02. ციტირების თარიღი: 2011-09-28.
Fat Old Sun

„Fat Old Sun“ — ინგლისური პროგრესული როკ-ჯგუფ პინკ ფლოიდის სიმღერა ალბომიდან „Atom Heart Mother“. მისი ავტორი და შემსრულებელია დეივიდ გილმორი. სრულდებოდა კონცერტებზე უფრო გახანგრძლივებული სახით (ხშირად აჭარბებდა 14 წუთს). სცენაზე სრულდებოდა როგორც ალბომის გამოშვებამდე, ასევე გამოშვების შემდეგ. „Fat Old Sun“ განიხილებოდა კომპილაციაში Echoes: The Best of Pink Floyd შეტანის კანდიდატად, თუმცა დეივიდ გილმორის სურვილის მიუხედავად ის მასში არ შეუტანიათ. „Fat Old Sun“ ცოცხლად სრულდებოდა 1970-71 წლებიდან. სტუდიური ფოლკ-ბალადისგან განსხვავებით, სცენაზე პინკ ფლოიდი სიმღერას როკ-კომპოზიციის ფორმას აძლევდა. დაგრძელებული იყო გილმორის გიტარის სოლო, ფინალისკენ კი ემატებოდა რაიტის ორგანზე შესრულებული მელოდია. ჯგუფმა სიმღერა ორჯერ შეასრულა „BBC-ის“ რადიოტრანსლაციისათვის, 1970 წლის 16 ივლისსა და 1971 წლის 30 სექტემბერს. დეივიდ გილმორი სიმღერას ასრულებდა სოლო-კონცერტებზე 2001/2002, 2006 და 2015/2016 წლებში. ↑ სტრონგი, მარტინ (2004). The Great Rock Discography, 7th, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ ინტერვიუ დეივიდ გილმორთან. BBC Radio 2, 27.09.2002 ↑ What was played at the BBC shows. pink-floyd.org
გრანადის დაცემა

გრანადის დაცემა — გრანადის ომის (1482-1492 წლები) კულმინაციური წერტილი. გაიმართა 1492 წლის 2 იანვარს ქალაქის რამდენიმე თვიანი ალყის შემდეგ. ქალაქი კასტილიისა და ლეონის სამეფომ დაიპყრო. გრანადის გადაცემა მოხდა გრანადის ხელშეკრულების შედეგად, რომელიც 77 პუნქტისაგან შედგებოდა. გრანადის დაცემასთან ერთად არსებობა შეწყვიტა გრანადის საამირომაც. გრანადის აღებამ დაასრულა არაბების 780-წლიანი ბატონობა იბერიის ნახევარკუნძულზე და დასრულდა რეკონკისტა. ამ გამარჯვების შემდეგ გაერთიანებულ ქრისტიანულ სახელმწიფოს ეწოდა ესპანეთი. ამჟამად ქალაქში 2 იანვარი აღინიშნება როგორც დღესასწაული. მთავარი სტატია: გრანადის ომი. 1491 წლის გაზაფხულისათვის პირენეს ნახევარკუნძულზე მავრების ხელში რჩებოდა მხოლოდ გრანადა. ქალაქის შტურმით აღება ფერდინანდისა და იზაბელას ჯარებს გაუჭირდათ. გადაწყვიტეს გრანადის ალყაში მოქცევა. დაიდო ზავი ოთხი თვით. ბოაბდილმა მოლაპარაკებები გამართა ფესის მეფესთან, თუმცა წარუმატებლად. ამასობაში ზავის ვადაც გავიდა და ქალაქი ჩაბარდა. Thomas Freller: Granada. Königreich zwischen Orient und Okzident. Jan Thorbecke Verlag, Ostfildern 2009, ISBN 978-3-7995-0825-4.
შავი ზღვის კამბალა

შავი ზღვის კამბალა (ლათ. Psetta maeotica) — თევზი კამბალასნაირთა რიგისა. მისი სხეულის სიგრძე 1 მ აღწევს, წონა 15 კგ-ს. გვხვდება 90-100 მ სიღრმეზე. გავრცელებულია ხმელთაშუა, შავ და აზოვის ზღვებში; შედის მდინარეების დნეპრისა და დნესტრის შესართავებში. სქესობრივ სიმწიფეს მამალი აღწევს 5-8 წლისა, ხოლო დედალი — 6-11 წლისა. ტიპური ფსკერული მტაცებელია და მის დამახასიათებელ სანადირო ადგილს ქვიშიანი ფსკერი წარმოადგენს, სადაც ის ეფლობა ქვიშაში და მიახლოებულ მსხვერპლს უეცრად ესხმის თავს. იკვებება მოლუსკებით, კიბოსნაირებით, თევზებით. ძვირფასი სარეწაო თევზია. შავი ზღვის კამბალა[მკვდარი ბმული] (რუსული)
აკაკი ჯანელიძე

აკაკი ჯანელიძე (დ. 23 სექტემბერი, 1991) — ქართველი ფეხბურთელი, საფეხბურთო კლუბ „სამტრედიის“ ცენტრალური ნახევარმცველი, ასევე თამაშობს გარემარბის პოზიციაზე. პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ კიდევ ერთი ქართველი მოლდოვის ჩემპიონატში, საინფორმაციო სააგენტო „მსოფლიო სპორტი“, 5 აპრილი, 2012. ↑ “სამტრედიას” აკაკი ჯანელიძე შეურთდა, საინფორმაციო სააგენტო „მსოფლიო სპორტი“, 3 თებერვალი, 2014.
EVO2

EVO2 — ორსექციური, სამ ურიკიანი, 100% დაბალიატაკიანი ტრამვაის ვაგონი, რომელიც აიგო ჩეხეთში, ერთობლივად სამი ფირმის, Pragoimex, VKV Praha და KOS Krnov მიერ. EVO2 აიგო Vario LF-ის მიხედვით, რომელიც თავის მხრივ ემყარება Tatra T3-ის კონცეფციას. ვაგონი დამზადდა ლიბერეცის სატრანსპორტო გაერთიანების შეკვეთით 2012 წელს. ვაგონის პროტოტიპში გადახდილ იქნა 38 მლნ. ჩეხური კრონა. თავდაპირველად იგეგმებოდა 8 ვაგონის შესყიდვა, თუმცა ფინანსების სიმწირის გამო დანარჩენი 7 ვაგონის შესყიდვა ლიბერეცის მერიამ გაურკვეველი ვადით გადადო. HINČICA, Libor. EVO2 – nová tramvaj pro Liberec odtajněna. Československý dopravák. 2011, čís. 2, s. 9–10. DVORSKÝ, Petr; HINČICA, Libor. Tramvaj EVO2 v Liberci. Československý dopravák. 2012, čís. 5, s. 40–45. ვიკისაწყობში არის გვერდი თემაზე: EVO2
აშრაფ ღანი

აშრაფ ღანი აჰმადზაი (დარი. محمد اشرف غني احمدزی; დ. 19 მაისი, 1949) — ავღანელი პოლიტიკოსი, ეკონომისტი და ანთროპოლოგი. 2014 წლის 21 სექტემბერს აშრაფი აირჩიეს ავღანეთის პრეზიდენტად. ჰამიდ ქარზაის პრეზიდენტობის დროს იგი დანიშნული იყო ფინანსთა მინისტრის თანამდებობაზე. 2004 წლიდან 2008 წლამდე კი იყო ქაბულის უნივერსიტეტის კანცლერი. შეგიძლიათ იხილოთ მედიაფაილები თემაზე „აშრაფ ღანი“ ვიკისაწყობში. პრეზიდენტის საიტი დაარქივებული 2014-04-23 საიტზე Wayback Machine. აშრაფ ღანის მცირე ბიოგრაფია აშრაფ ღანის პროფილი – BBC News-ზე გარეგნობა C-SPAN-ზე ↑ Afghanistan’s elections: Ghani vs Abdullah, by Brieana Marticorena. The Strategist. Aug. 19, 2014.
არკაბუკო

არკაბუკო (ესპ. Arcabuco) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.771 მეტრზე. 2005 წლის მონაცემებით, მოსახლეობა 5 090 ადამიანს შეადგენდა, სიმჭიდროვე 38.56 ადამიანი კმ²-ზე. ფართობი 132 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ალმეიდა (კოლუმბია)

ალმეიდა (ესპ. Almeida) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.048 მეტრზე. 2005 წლის მონაცემებით, მოსახლეობა 2 171 ადამიანს შეადგენდა, სიმჭიდროვე 38.09 ადამიანი კმ²-ზე. ფართობი 57 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
აკიტანია (ბოიაკა)

აკიტანია (ესპ. Aquitania) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 3.216 მეტრზე. 2005 წლის მონაცემებით, მოსახლეობა 16 087 ადამიანს შეადგენდა, სიმჭიდროვე 18.36 ადამიანი კმ²-ზე. ფართობი 876 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ბელენი (ბოიაკა)

ბელენი (ესპ. Belén) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.723 მეტრზე. 2005 წლის მონაცემებით, მოსახლეობა 8 471 ადამიანს შეადგენდა, სიმჭიდროვე 59.24 ადამიანი კმ²-ზე. ფართობი 143 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ბერბეო

ბერბეო (ესპ. Berbeo) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.225 მეტრზე. 2005 წლის მონაცემებით, მოსახლეობა 1 862 ადამიანს შეადგენდა, სიმჭიდროვე 27.79 ადამიანი კმ²-ზე. ფართობი 67 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ბეტეიტივა

ბეტეიტივა (ესპ. Beteitiva) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.419 მეტრზე. 2005 წლის მონაცემებით, მოსახლეობა 2 413 ადამიანს შეადგენდა, სიმჭიდროვე 19.46 ადამიანი კმ²-ზე. ფართობი 124 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ბოავიტა

ბოავიტა (ესპ. Boavita) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.351 მეტრზე. 2005 წლის მონაცემებით, მოსახლეობა 6 467 ადამიანს შეადგენდა, სიმჭიდროვე 44.29 ადამიანი კმ²-ზე. ფართობი 146 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ბოიაკა (ბოიაკა)

ბოიაკა (ესპ. Boyacá) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.352 მეტრზე. 2005 წლის მონაცემებით, მოსახლეობა 4 947 ადამიანს შეადგენდა, სიმჭიდროვე 48 ადამიანი კმ²-ზე. ფართობი 103.06 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ბრისენიო (ბოიაკა)

ბრისენიო (ესპ. Briceño) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.207 მეტრზე. 2005 წლის მონაცემებით, მოსახლეობა 2 669 ადამიანს შეადგენდა, სიმჭიდროვე 54.47 ადამიანი კმ²-ზე. ფართობი 49 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ბუენავისტა (ბოიაკა)

ბუენავისტა (ესპ. Buenavista) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 903 მეტრზე. 2005 წლის მონაცემებით, მოსახლეობა 5 759 ადამიანს შეადგენდა, სიმჭიდროვე 51.88 ადამიანი კმ²-ზე. ფართობი 111 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ბუსბანსა

ბუსბანსა (ესპ. Busbanzá) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.460 მეტრზე. 2005 წლის მონაცემებით, მოსახლეობა 875 ადამიანს შეადგენდა, სიმჭიდროვე 35 ადამიანი კმ²-ზე. ფართობი 25 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
კალდასი (ბოიაკა)

კალდასი (ესპ. Caldas) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.735 მეტრზე. 2005 წლის მონაცემებით, მოსახლეობა 3 893 ადამიანს შეადგენდა, სიმჭიდროვე 44.24 ადამიანი კმ²-ზე. ფართობი 88 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები